Diari Oficial de la Generalitat Valenciana


Sumari del DOGV 6566, del 15-07-2011 (2011/7842)

RESOLUCIÓ de 7 de juliol de 2011, del rector de la Universitat Politècnica de València, relativa a la creació de diversos fitxers automatitzats d'aquesta administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2011/07/07/(1)/dof/vci/html**

### Dades del document

Número de DOGV
:   6566

Data del DOGV
:   15-07-2011

Secció del DOGV
:   I. DISPOSICIONS GENERALS

Número del document
:   2011/7842


Data del document
:   07-07-2011

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * legislació
    * base de dades
    * universitat
    * dades personals

RESOLUCIÓ de 7 de juliol de 2011, del rector de la Universitat Politècnica de València, relativa a la creació de diversos fitxers automatitzats d'aquesta administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2011/7842]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels fitxers de les administracions públiques només es poden fer mitjançant una disposició general publicada en el Butlletí Oficial de l'Estat o en el diari oficial corresponent.  
En compliment d'aquest mandat legal, el Rectorat de la Universitat Politècnica de València resol:  
  
Primer  
Aprovar la creació dels fitxers que s'assenyalen en els annexos I i II d'aquesta disposició.  
  
Segon  
La Universitat Politècnica de València ha de prendre les mesures necessàries d'índole tècnica i organitzativa per a garantir la seguretat de les dades de caràcter personal dels fitxers que s'esmenten en els annexos.  
  
Tercer  
Els responsables dels fitxers automatitzats assenyalats en els annexos han d'adoptar les mesures necessàries per a assegurar que les dades de caràcter personal s'utilitzen exclusivament per a les finalitats que en justificaren la creació.  
  
Quart  
Els afectats pels fitxers automatitzats assenyalats en els annexos poden exercir el seu dret d'accés, de rectificació i de cancel·lació de les dades i d'oposició al tractament davant de l'òrgan competent i en la forma reglamentària establida, en els casos previstos en la legislació vigent.  
  
Cinquè  
En els casos que es preveuen comunicacions de dades dels responsables dels fitxers automatitzats, la Universitat Politècnica de València ha d'advertir els cessionaris de dades de caràcter personal de l'obligació d'utilitzar-les exclusivament per a la finalitat de la cessió.  
  
Sisè  
Aquesta resolució entra en vigor l'endemà de la publicació en el Diari Oficial de la Comunitat Valenciana.  
  
València, 7 de juliol de 2011.- El rector: Juan Juliá Igual.  
  
  
ANNEX I  
  
Fitxer: Col·lectius UPV.  
  
Finalitat i usos previstos: acreditació dels distints col·lectius amb dret a utilitzar les instal·lacions i serveis de la Universitat Politècnica de València. Control de l'ús dels serveis i instal·lacions de la Universitat.  
  
  
Persones o col·lectius de què s'obtenen les dades o que resulten obligades a subministrar-les: persones integrants dels distints col·lectius vinculats a la UPV, ja siga mitjançant un conveni o per qualsevol altra norma de rang legal.  
  
Procediment de recollida de les dades: formularis.  
  
Estructura bàsica del fitxer i descripció de les dades recollides: dades de caràcter identificatiu: nom, cognoms, document nacional d'identitat, adreça postal, adreça de correu electrònic, número de telèfon, dades de característiques personals i dades acadèmiques.  
  
Sistema de tractament de les dades: automàtic.  
  
Cessions de dades previstes: cap.  
  
Òrgans de les administracions responsables del fitxer: Universitat Politècnica de València.  
  
Serveis o unitats en què es poden exercir els drets d'accés, de rectificació, de cancel·lació i oposició: Universitat Politècnica de València.  
  
  
Mesures de seguretat: nivell bàsic.  
  
  
ANNEX II  
  
Fitxer: Alumni UPV.  
  
Finalitat i usos previstos: gestió de les relacions de la Universitat Politècnica de València, els seus centres i institucions amb els antics alumnes i d'aquests entre si. Realització d'enquestes sobre l'oferta docent de la UPV i altres matèries que siguen d'interès per a millorar la qualitat de la Universitat. Informar els antics alumnes sobre les activitats la Universitat que siguen d'interès seu. Facilitar l'accés dels antics alumnes als serveis de la UPV, així com acreditar la pertinença dels inclosos en aquest fitxer a Alumni UPV.  
  
Persones o col·lectius de què s'obtenen les dades o que resulten obligats a subministrar-les: persones eixides de la Universitat Politècnica de València o d'altres universitats que desitgen formar part del servei Alumni UPV en qualitat d'antics alumnes de la Universitat.  
  
  
Procediment de recollida de les dades: formularis.  
  
Estructura bàsica del fitxer i descripció de les dades recollides: dades de caràcter identificatiu: nom, cognoms, document nacional d'identitat, adreça postal i de correu electrònic, número de telèfon fix i mòbil, dades sobre característiques personals, dades econòmiques, dades acadèmiques i professionals.  
  
Sistema de tractament de les dades: automatitzat.  
  
Cessions de dades previstes: cap.  
  
Òrgans de les administracions responsables del fitxer: Universitat Politècnica de València.  
  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
  
Mesures de seguretat: nivell bàsic.


Còpia Permalink ELI